《同冯伯昂泛舟由姑苏过吴江抵钱塘舟中有作》
明代·朱同

连床夜听姑苏雨，柔橹晓棹吴江云。大地北来山势尽，长江东去浪花分。

知君久抱屠龙技，叹我空怀封禅文。安得扁舟早归去，故山高卧谢知闻。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。